Gempa bumi Jawa Barat 2009

Gempa bumi Jawa Barat 2009 merupakan sebuah gempa bumi bermagnitud 7.0 yang terjadi pada 2 September 2009 jam 14:55 waktu tempatan di Jawa Barat, Indonesia, dan telah membunuh sekurang-kurangnya 63 orang. Puluhan lagi masih hilang. Lebih 87,000 rumah pula telah musnah.

Gempa ini turut dirasakan di ibu negara Jakarta walaupun kerosakan di sana hanya minimum. Usaha menyelamat sedang dijalankan bagi mengeluarkan mangsa yang terpertangkap dalam tanah runtuh. Ia merupakan gempa terdahsyat Indonesia sejak 2006.

Gegar penghujung 
 Magnitud 4.9, pada 2 September 2009, jam 16:28 waktu tempatan

Pasukan bantuan
Pengerusi Pusat Persatuan Kebangsaan Pelajar Malaysia di Indonesia (PKPMI), Khairil Hafidz menyatakan sukarelawan PKPMI seramai 40 orang adalah pasukan pertama tiba untuk memberi bantuan di Desa Sidamukti, Pangalengan, Jawa Barat. Mereka terdiri daripada  pelajar perubatan Malaysia di Bandung dan Jakarta yang dipimpin Pengarah Jabatan Penuntut Malaysia di Indonesia, Dr Junaidi Abu Bakar. Menteri Belia dan Sukan Datuk Ahmad Shabery Cheek mengumumkan akan menubuhkan Pasukan Sukarelawan Mahasiswa Malaysia di Indonesia .

Pada 26 September 2009, lebih 1,000 penduduk masih berada di khemah-khemah sementara dalam serba kekurangan manakala sekitar 20 peratus yang lain memberanikan diri pulang ke rumah. Masjid di RW4 Desa sidamurti runtuh dan perlu dibangunkan semula.

Rujukan 

Gempa bumi Jawa Barat
Jawa Barat
Jawa Barat 2009